### **Ανοιχτό Κάλεσμα**

### Making Sense Μια διαφορετική προσέγγιση της Τέχνης

22 Νοεμβρίου - 1 Δεκεμβρίου 2024

Παπαζόγλειος Υφαντική Σχολή, Ιωάννινα

Η [Off Stream](https://offstream.org/) σε συνεργασία με τη Σχολή Καλών Τεχνών και το Τμήμα Αρχιτεκτόνων του Πανεπιστημίου Ιωαννίνων, σας προσκαλεί να συμμετάσχετε στο project "Making Sense", ένα καινοτόμο πρόγραμμα που προτείνει μια διαφορετική προσέγγιση στην τέχνη, ώστε άτομα με αισθητηριακές βλάβες να περιλαμβάνονται ισότιμα τόσο στη δημιουργία όσο και στην απόλαυσή της.

Δηλώστε συμμετοχή [εδώ](https://forms.gle/oT3WyE2E5WrJWZjQA) μέχρι τις **15 Νοεμβρίου 2024, ώρα 12:00 μ.μ.**

Το “Making Sense” περιλαμβάνει διαλέξεις από καλλιτέχνιδες και καλλιτέχνες με και χωρίς αναπηρία από την Ελλάδα και το εξωτερικό, ακαδημαϊκούς του Πανεπιστημίου Ιωαννίνων και βιωματικές δράσεις σε διάφορα σημεία της πόλης. Το πρόγραμμα πλαισιώνεται από ανοιχτές συζητήσεις που αποσκοπούν στην ευαισθητοποίηση του ευρύτερου κοινού των Ιωαννίνων σε θέματα ισότιμης συμπερίληψης στην τέχνη. Μπορείτε να βρείτε το αναλυτικό πρόγραμμα του project [εδώ](https://offstream.org/el/project/making-sense/).

Τα συμμετέχοντα άτομα θα έχουν την ευκαιρία να εξερευνήσουν νέους τρόπους καλλιτεχνικής έκφρασης μέσα από την ενεργοποίηση διαφορετικών αισθήσεων και τον πειραματισμό με προσβάσιμες πρακτικές. Στόχος του “Making Sense” είναι η εκπαιδευση των συμμετεχόντων ατόμων στη σχεδίαση και την παραγωγή έργων τέχνης που εντάσσουν την ισότιμη πρόσβαση οργανικά στην δημιουργική διαδικασία. Αποτέλεσμα του “Making Sense” είναι η δημιουργία ολοκληρωμένων ή προσχεδίων έργων τέχνης που θα παρουσιαστούν σε μια ανοιχτή εκδήλωση ολοκλήρωσης του project την Κυριακή 1η Δεκεμβρίου.

Το “Making Sense” απευθύνεται στην ευρύτερη δημιουργική κοινότητα της πόλης των Ιωαννινων και συγκεκριμένα σε καλλιτέχνιδες και καλλιτέχνες, σε φοιτήτριες και φοιτητές της Σχολής Καλών Τεχνών και του Τμήματος Αρχιτεκτόνων, σε designers, σε ερασιτέχνες δημιουργούς και σε Κ(κ)ωφά, βαρήκοα, τυφλά και με μειωμένη όραση άτομα.

Το πρόγραμμα του εργαστηρίου και οι ανοιχτές συζητήσεις θα πραγματοποιηθούν στην Παπαζόγλειο Υφαντική Σχολή από τις 22 Νοεμβρίου ως την 1η Δεκεμβρίου 2024. Όλες οι δράσεις του προγράμματος είναι δωρεάν και θα δοθούν βεβαιώσεις παρακολούθησης στα συμμετέχοντα άτομα.

Το “Making Sense” υλοποιείται υπό την αιγίδα και με την οικονομική υποστήριξη του Υπουργείου Πολιτισμού, την ευγενική χορηγία της Τράπεζας Ηπείρου, του ΤΕΕ Ηπείρου, της εταιρείας Ν. Πρόκος & ΣΙΑ ΟΕ και με την ευγενική υποστήριξη της Μονάδας Ισότιμης Πρόσβασης του Πανεπιστημίου Ιωαννίνων, της Γκαλερί 3 Πόρτες και του Atelier Fardella.

**Σχεδιασμός, Διαχείριση & Υλοποίηση Έργου:** Off Stream  
**Εταίροι:** Τμήμα Εικαστικών Τεχνών και Επιστημών της Τέχνης, Τμήμα Αρχιτεκτόνων Μηχανικών Πανεπιστημίου Ιωαννίνων  
**Επιμέλεια-Συντονισμός Εργαστηρίου:** Στέλα Αναστασάκη, Ιστορικός Τέχνης, Χριστίνα Βλάχου, Πολιτιστική Διαχειρίστρια  
**Συντονίστριες εκ μέρους του Τμήματος Αρχιτεκτόνων Μηχανικών, Π.Ι.:** Μαρία Κριαρά, Επίκουρη Καθηγήτρια, Κορίνα Φιλοξενίδου, Επίκουρη Καθηγήτρια  
**Συντονίστρια εκ μέρους της Σχολής Καλών Τεχνών, Π.Ι.:** Εσθήρ Σολομών, Αναπληρώτρια Καθηγήτρια Μουσειολογίας  
**Καλεσμένες/οι Ομιλήτριες/ές:** Δημήτρης Αμελαδιώτης (Εικαστικός καλλιτέχνης), Βαλασία Συμεωνίδου (Χορογράφος), David Bobier (καλλιτέχνης Νέων Μέσων), Leslie Putnam (Γλύπτρια, Κεραμίστρια), Χρήστος Σταύρου (μέλος E.ΔιΠ., Π. Ι.), Εσθήρ Σολομών (Αν. Καθηγήτρια Π. Ι.)  
**Διερμηνεία ΕΝΓ:** Σπύρος Κουζέλης  
**Μετάφραση & Διερμηνεία Αγγλικά-Ελληνικά:** Παρασκευή Κουτσαΐδη   
**Τεκμηρίωση:** Hichem Merouche  
**Οπτική Ταυτότητα:** Δημήτρης Λελάκης, Μαρίζα Τσάκωνα  
**Υποστηρικτές:** Υπουργείο Πολιτισμού  
**Χορηγοί:** Τράπεζα Ηπείρου, ΤΕΕ Ηπείρου, Ν. Πρόκος & ΣΙΑ ΟΕ

**Συνεργαζόμενοι Φορείς:** Μονάδα Ισότιμης Πρόσβασης Πανεπιστημίου Ιωαννίνων, Γκαλερί 3 Πόρτες, Atelier Fardella